**ZMLUVA O DIELO**

podľa § 536 a nasl. zákona č. 513/1991 Zb. Obchodný zákonník v znení neskorších predpisov

(ďalej v texte „zmluva“ v príslušnom gramatickom tvare)

ktorú uzavreli zmluvné strany

**Objednávateľ: Mestská časť Bratislava - Jarovce**

Sídlo: Palmová 1, 851 10 Bratislava - Jarovce

IČO: 00304603

DIČ: 2020910859

Štatutárny zástupca: JUDr. Mgr. Jozef Uhler, starosta

Bankové spojenie: Všeobecná úverová banka, a.s.

IBAN: SK86 0200 0000 0000 0142 9052

(ďalej v texte aj ako „objednávateľ“ v príslušnom gramatickom tvare)

**Zhotoviteľ:**

Sídlo:

Zastúpený:

Vedený v registri:

IČO:

DIČ:

IČ DPH:

Bankové spojenie:

Číslo účtu:

(ďalej v texte aj ako „zhotoviteľ“ v príslušnom gramatickom tvare)

Zmluvné strany uzatvárajú túto zmluvu na základe výsledkov verejného obstarávania na zákazku podľa § 117 zákona č. 343/2015 o verejnom obstarávaní a o zmene a doplnení niektorých zákonov v znení neskorších predpisov.

**Článok I.**

**Predmet zmluvy**

* 1. Zmluvné strany sa dohodli, že zhotoviteľ poskytne služby vedúce k spracovaniu projektovej dokumentácie pre vydanie územného rozhodnutia, stavebného povolenia, projektového hodnotenia stavby, realizačnej projektovej dokumentácie, výkaz-výmeru a rozpočtu pre stavbu a následného autorského dohľadu pre stavbu **Prístavba Základnej školy Jarovce**.
  2. **Prístavba Základnej školy Jarovce** je plánovaná v nasledovnom rozsahu:

Prístavba k základnej škole vrátane nevyhnutného zázemia pre vyučovací proces a pedagogický

* triedy pre prvý až deviaty ročník ZŠ min 9 tried
* hygienické zázemie pre žiakov, imobilných, pedagogický a nepedagogický personál
* priestory šatní žiakov
* jazyková učebňa
* multimediálna knižnica a študovňa vrátane malého prezentačného pódia (prezentačné čítanie kníh, vystúpenia žiakov a pod) a miesta pre poslucháčov/divákov (cca 30-50 osôb)
* Multifunkčná hala s minimálnym rozmerom 15x30m, ktorá bude slúžiť na športové aktivity žiakov a verejnosti (telocvičňa) a spoločenské aktivity školy a obce vrátane priestoru na uloženie náradia, prezliekarne, a hygienického zázemia (toalety, sprchy), skladu.
* Výdajňa stravy žiakov základnej školy.
* technické zázemie prístavby (kotolňa, sklady a pod.)
* samostatné napojenie na inžinierske siete.
  1. Rozsah služieb

1. **Etapa 1: Spracovanie architektonickej štúdie** - spracovanie minimálne 2 (dvoch) vizualizácií diela, ktoré budú predmetom posúdenia verejného obstarávateľa.
2. **Etapa 2: Spracovanie projektová dokumentácia pre vydanie územného rozhodnutia** vrátane zapracovania pripomienok vychádzajúcich z konania pre vydanie územného rozhodnutia podľa aktuálny legislatívnych predpisov a noriem.
3. **Etapa 3: Spracovanie projektovej dokumentácie pre vydanie stavebného povolenia** (podľa prílohy č. 2 sadzobníka UNIKA)vrátane zapracovania pripomienok vychádzajúcich zo stavebného konania **a projektové energetické hodnotenie podľa zák. č. 555/2005 a novelizácie 300/2012** podľa aktuálny legislatívnych predpisov a noriem.
4. **Etapa 4: Spracovanie podrobností realizačného projektu vrátane podrobného položkového výkaz-výmeru a podrobného položkového rozpočtu stavby**. Výkaz-výmer musí byť vypracovaný bez agregovaných (zoskupených) položiek,
5. **Etapa 5:** Autorský dohľad v predpokladanom rozsahu 100 hodín
   1. Projektová dokumentácia bude využitá ako záväzný podklad pre získanie nenávratného finančného príspevku z Integrovaného regionálneho operačného programu financovaného z Európskeho fondu regionálneho rozvoja pre projekt **„Prístavba Základnej školy Jarovce“**.
   2. Miesto stavby: katastrálne územie Jarovce, parcela reg. E č. 800/2, parcela reg. C č. 217/149, parcela reg. C č. 217/169.

Vlastníkom uvedených parciel je Hlavné mesto SR Bratislava, pozemky sú zverené do správy verejného obstarávateľa.

* 1. Zhotoviteľ dodá predmet zákazky v rozsahu podľa stavebného zákona a v súlade s vyhláškou MŽP SR č. 532/2002 Z. z. ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby slúžiace ako budovy pre školstvo a vzdelávanie (tretia časť, §51).
  2. Forma dodania:

1. **Etapa 1: Architektonická štúdia** -  **2 vyhotovenia** PD v tlačenej forme, **2 vyhotovenie** v digitálnej forme (CD/DVD/USB kľúč alebo iné – ďalej len digitálna forma)
2. **Etapa 2:** Projektová dokumentácia pre vydanie územného rozhodnutie - **6 vyhotovení** PD v tlačenej forme, **2 vyhotovenie** v digitálnej forme aj v PDF formáte,
3. **Etapa 3:** Projektová dokumentácia pre vydanie stavebného povolenia - **6 vyhotovení** PD v tlačenej forme, **2 vyhotovenie** v digitálnej forme aj v PDF formáte a projektové energetické hodnotenie 2x v tlačenej forme a 2x v digitálnej forme,
4. **Etapa 4:** Realizačný projekt vrátane výkaz –výmeru a rozpočtu projektu:
   * **6 vyhotovení** realizačného projektu v tlačenej forme a 2x v digitálnej forme aj v PDF formáte,
   * **2x** výkaz-výmer a rozpočet opečiatkovaný oprávnenou osobou ( napr. stavebný cenár) tlačenej forme, **2 vyhotovenie** v digitálnej forme.
5. **Etapa 5:** výkon odborného autorského dozoru počas realizácie verejného obstarávania a celej doby realizácie stavby (predpokladaný počet hodín 100),

**Autorský dohľad** bude obsahovať najmä:

* poskytovanie vysvetlení k projektovej dokumentácii počas verejného obstarávania na základe otázok od záujemcov,
* posudzovanie prípadných návrhov zhotoviteľa na zmeny a odchýlky v jednotlivých častiach projektu počas realizácie diela,
* vyjadrenie k požiadavkám o prípadné väčšie množstvo výrobkov a výkonov oproti schválenej a v stavebnom konaní overenej projektovej dokumentácii
  1. Časti predmetu zákazky a) až c) musia byť pred ich finalizáciou prerokované s objednávateľom. Dodávateľ je povinný do jednotlivých častí PD zapracovať pripomienky objednávateľa, ktoré nie sú v rozpore s aktuálnymi legislatívnymi predpismi a normami.
  2. Za práce naviac budú považované len tie práce, ktoré vyplynú zo špecifických požiadaviek dodávateľa alebo dotknutých orgánov v konaní pre stavebné povolenie. Vopred dohodnuté a odsúhlasené práce naviac budú realizované na základe dodatku k zmluve.

**Článok II.**

**Čas plnenia**

* 1. Zhotoviteľ sa zaväzuje začať s vykonávaním diela bez zbytočného odkladu po nadobudnutí účinnosti tejto zmluvy.
  2. Objednávateľ je písomným protokolom povinný odovzdať zhotoviteľovi všetky podklady potrebné na riadne a včasné vykonanie diela pri podpise zmluvy o dielo. Podpisom zmluvy a odovzdaním podkladov začnú plynúť lehoty uvedené v článku II bodu 2.3 písmena a) až d).
  3. Čas plnenia diela je rozdelený na Etapy nasledovne:
     1. **Etapa 1: Architektonická štúdia**

**Termín dodania:** 3 týždne od nadobudnutia účinnosti zmluvy o dielo

* + 1. **Etapa 2:** Projektová dokumentácia pre vydanie územného rozhodnutie

**Termín dodania:** 5 týždňov od schválenia architektonickej štúdie objednávateľom

* + 1. **Etapa 3:** Projektová dokumentácia pre vydanie stavebného povolenia a projektové energetické hodnotenie,

**Termín dodania:** 8 týždňov od začatia územného konania

* + 1. **Etapa 4:** Realizačný projekt vrátane výkaz –výmeru a rozpočtu projektu:

**Termín dodania** 6 týždňov od začatia územného konania

* + 1. **Etapa 5:** výkon odborného autorského dozoru priebežne, počas realizácie verejného obstarávania a celej doby realizácie stavby (predpokladaný počet hodín 100),
  1. Zhotoviteľ sa zaväzuje na svoje náklady a na vlastné nebezpečenstvo, za podmienok dohodnutých v tejto zmluve vykonať dielo **riadne a včas**, v termínoch podľa článku II. bodu 2.3 tejto zmluvy.
  2. V prípade, že zhotoviteľ bude v omeškaní viac než **14 kalendárnych dní** s termínom odovzdania prác pre **etapu 1, etapu 2, etapu 3 alebo etapu 4** zákazky, tak sa táto skutočnosť bude považovať za **podstatné porušenie zmluvy** a objednávateľ je oprávnený od tejto zmluvy odstúpiť. V takom prípade má objednávateľ právo uplatniť si voči zhotoviteľovi zmluvnú pokutu vo výške jednorazovo 25% z ceny diela vrátane DPH dohodnutej v tejto zmluve, pričom toto právo mu vznikne dňom zániku tejto zmluvy odstúpením.

**Článok III.**

**Spôsob vykonania diela**

* 1. Zhotoviteľ sa zaväzuje vykonať činnosti, ktoré sú predmetom tejto zmluvy osobne, resp. v spolupráci s osobami, oprávnenými na vykonávanie predmetu tejto zmluvy.
  2. Objednávateľ požaduje, aby zhotoviteľ počas prípravy projektovej dokumentácie minimálne 2 krát (slovom dva krát) prerokoval pripravovanú projektovú dokumentáciu s objednávateľom.
  3. Zhotoviteľ sa pri zhotovovaní diela zaväzuje dodržiavať všeobecne záväzné predpisy, technické normy, vyhlášky, ostatné všeobecne záväzné predpisy Slovenskej republiky a Európskej únie a podmienky podľa tejto zmluvy.
  4. Odborné činnosti a záležitosti je zhotoviteľ povinný zabezpečovať s náležitou starostlivosťou a odbornosťou v súlade so záujmami objednávateľa.
  5. Zhotoviteľ zodpovedá za to, že projektová dokumentácia - dielo bude zhotovené v súlade s touto zmluvou a v súlade s platnými normami na účel uvedený v tejto zmluve.
  6. Zhotoviteľ zodpovedá za správnosť a úplnosť vypracovanej dokumentácie podľa § 45 ods. 2 stavebného zákona a za jeho realizovateľnosť. Statický výpočet vypracuje v takej forme, aby bol kontrolovateľný.
  7. Projektová dokumentácia - dielo bude zhotovené a odovzdané riadne, písomne v rozsahu a počte kusov, ktorý je definovaný v článku I. bod 1.6. Zmluvné strany sa dohodli, že odovzdanie jednotlivých častí diela bude zdokumentované prostredníctvom písomného protokolu, ktorý podpíše osoba oprávnená konať za zhotoviteľa a osoba oprávnená konať za objednávateľa.
  8. Zmluvné strany sa dohodli, že objednávateľ má právo vyrubiť zhotoviteľovi zmluvnú pokutu vo výške 0,05 % z dohodnutej ceny za každý deň omeškania so zhotovením diela. Zaplatením zmluvnej pokuty nie je dotknuté právo objednávateľa na náhradu škody.
  9. Zhotoviteľ týmto udeľuje svoj súhlas objednávateľovi na akékoľvek používanie projektovej dokumentácie uvedenej v článku I ods. 1 tejto zmluvy, najmä teda nie však výlučne na zhotovenie rozmnoženiny projektovej dokumentácie, na vykonávanie zmien v projektovej dokumentácii alebo akejkoľvek jej časti, ako aj na poskytnutie projektovej dokumentácie tretím osobám. Objednávateľ je oprávnený vykonávať akékoľvek úpravy v projektovej dokumentácii a ďalej takto zmenenú projektovú dokumentáciu používať bez ďalšieho súhlasu zhotoviteľa. Uvedený bezvýhradný súhlas s používaním projektovej dokumentácie zhotoviteľ nemôže odvolať.

**Článok IV**.

**Cena diela a platobné podmienky**

* 1. Cena za vykonanie diela podľa tejto zmluvy je stanovená v súlade so zákonom č. 18/1996 Z. z. o cenách v znení neskorších predpisov a v súlade s cenovou ponukou víťazného uchádzača, ktorá je prílohou č. 1 zmluvy o dielo. Celková cena diela, ktorá je súčtom cien za jednotlivé etapy diela je:

Cena celkom bez DPH: .........................

DPH: .........................

Cena celkom s DPH: ........................

* 1. Cena za dielo podľa bodu 4.1. tohto článku je konečnou cenou diela a nie je ju možné meniť. Výnimkou, kedy je možné cenu diela meniť je zmena platnej právnej úpravy upravujúcej výšku DPH alebo zmena rozsahu vykonaného diela upravenej v písomnom dodatku k tejto zmluve.
  2. Objednávateľ je povinný zaplatiť cenu časti diela (príslušnej etapy) najneskôr do 30 dní odo dňa protokolárneho prebratia etapy diela (etapy diela, ako aj lehoty na odovzdanie etapy diela sú stanovené v článku I bod 1.7 a článku II bod 2.3 tejto zmluvy),a to výlučne na základe riadneho účtovného dokladu - faktúry, ktorú je povinný zhotoviteľ doručiť objednávateľovi po prebratí riadne zhotovenej časti diela.
  3. V prípade, že objednávateľ neuhradí zhotoviteľovi faktúry s dohodnutými čiastkami a v dohodnutých termínoch, zhotoviteľ si môže nárokovať zmluvnú pokutu vo výške 0,05 % z nezaplatenej čiastky, za každý deň omeškania.
  4. Omeškanie objednávateľa s úhradou ceny za prebraté dielo alebo jeho etapu viacej ako 60 dní sa považuje za podstatné porušenie zmluvy a zhotoviteľ je oprávnený od zmluvy odstúpiť.

**Článok V.**

**Zodpovednosť za vady**

* 1. Zhotoviteľ zodpovedá za vady, ktoré má dielo - projektová dokumentácia v čase jej odovzdania objednávateľovi. Vada diela - projektovej dokumentácie sa považuje za porušenie povinností zhotoviteľa. Vadou diela nie je špecifická/osobitná požiadavka, ktorej zapracovanie požaduje príslušný stavebný úrad alebo iný dotknutý orgán verejnej moci prípadne dotknutá osoba či inštitúcia v súvislosti s účelom použitia diela projektovej dokumentácie podľa tejto zmluvy, ktorá je nad rámec predmetu plnenia tejto zmluvy.
  2. Zhotoviteľ nesie voči objednávateľovi zodpovednosť aj za škody spôsobené činnosťou svojich prípadných subdodávateľov, ako by ich spôsobil sám.
  3. Viacnásobná (2 a viacej krát) identifikácia tej istej Vady sa považuje za podstatné porušenie zmluvy.
  4. Pre prípad výskytu vady podľa tejto zmluvy má objednávateľ právo požadovať od zhotoviteľa bezplatné odstránenie vady, ďalej v texte ako „reklamácia“, v príslušnom gramatickom tvare.
  5. Objednávateľ je povinný uplatniť reklamáciu bez zbytočného odkladu po tom, ako sa o vade dozvedel a to písomne. Uplatnením reklamácie sa rozumie doručenie písomnosti označenej ako reklamácia zhotoviteľovi. Zhotoviteľ je povinný do dvoch pracovných dní reklamáciu prijať alebo odmietnuť.
  6. Zhotoviteľ je povinný v prípade reklamácie oprávnenú vadu na vlastné náklady odstrániť bez zbytočného odkladu a to v lehote do 5 pracovných dní alebo podľa dohody s objednávateľom. V prípade nedodržania dohodnutých termínov sa to považuje za podstatné porušenie zmluvy.
  7. Ak zhotoviteľ nesplní svoju povinnosť riadne a včas v zmysle tejto zmluvy odstrániť vadu diela, objednávateľ je oprávnený zabezpečiť odstránenie diela prostredníctvom tretej osoby. Zmluvné strany sa dohodli, že pre prípad porušenia povinnosti odstrániť vadu diela riadne a včas zhotoviteľom, je zhotoviteľ povinný zaplatiť objednávateľovi zmluvnú pokutu vo výške 10 % z príslušnej časti ceny diela. Zaplatením zmluvnej pokuty nezaniká právo objednávateľa žiadať od zhotoviteľa náhradu škody, ktorá bola spôsobená absenciou splnenia povinnosti zhotoviteľa s odstránením vady diela. Zhotoviteľ zodpovedá za všetky škody, ktoré vzniknú objednávateľovi v dôsledku vadnej projektovej dokumentácie - diela alebo ktorejkoľvek jeho časti.

**Článok VI.**

**Doručovanie, komunikácia**

* 1. Pokiaľ nie je v tejto zmluve uvedené inak, všetky oznámenia, vyhlásenia, žiadosti, výzvy a iné úkony v súvislosti s touto zmluvou a jej plnením (ďalej len „písomnosti“) musia byť urobené v písomnej forme a doručené na adresu druhej zmluvnej strany uvedenú v záhlaví tejto zmluvy, v tomto článku a/alebo na inú adresu, ktorú oznámi táto zmluvná strana.
  2. Písomnosť sa považuje za doručenú za nasledovných podmienok:

1. v prípade osobného doručovania odovzdaním písomnosti osobe oprávnenej prijímať písomnosti za zhotoviteľa a objednávateľa a podpisom takej osoby na doručenke a/alebo kópii doručovanej písomnosti alebo odmietnutím prevzatia písomnosti takou osobou;
2. v prípade doručovania prostredníctvom Slovenskej pošty, a. s. alebo iného doručovateľa doručením na adresu zmluvnej strany a v prípade doporučenej zásielky odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke, najneskôr však uplynutím 10 (desať) dní odo dňa odoslania, a to bez ohľadu na úspešnosť doručenia.
   1. Zhotoviteľ sa zaväzuje písomne oznámiť objednávateľovi bez zbytočného odkladu všetky zmeny tykajúce sa najmä jeho identifikačných a kontaktných údajov uvedených v zmluve, predmetu činnosti, vstupu do likvidácie, alebo začatia konania podľa Zákona o konkurze a reštrukturalizácii;
   2. Zmluvné strany sa zaväzujú pri plnení predmetu tejto zmluvy spolupracovať a poskytovať druhej strane potrebné informácie a podklady týkajúce sa predmetu zmluvy, ako aj súčinnosť požadovanú ktoroukoľvek stranou druhou stranou.
   3. Objednávateľ je oprávnený pokynmi usmerňovať realizáciu jednotlivých ETÁP diela a plnenie povinností zhotoviteľa v zmysle zmluvy, pričom také pokyny objednávateľa nesmú ísť nad rámec zmluvy, dopĺňať ju, ani ju meniť. V prípade ak zhotoviteľ o to objednávateľa požiada, objednávateľ je povinný vyhotoviť pokyn podľa tohto bodu písomne a doručiť ho zhotoviteľovi. Pokyny objednávateľa v zmysle tohto bodu a vyhotovené v súlade s týmto bodom sú pre zhotoviteľa záväzné.
   4. Zhotoviteľ sa zaväzuje bez zbytočného odkladu písomne upozorniť objednávateľa na prípadnú nevhodnú povahu jeho pokynov alebo vecí prevzatých zhotoviteľom od objednávateľa na účely plnenia predmetu zmluvy, ak takú nevhodnosť zhotoviteľ zistil, alebo mohol zistiť pri vynaložení odbornej starostlivosti potrebnej na realizáciu predmetu zmluvy. Zhotoviteľ, ak poruší svoju povinnosť v zmysle tohto bodu, zodpovedá za vady diela spôsobené použitím nevhodných vecí objednávateľa alebo nevhodných pokynov objednávateľa.
   5. Zmluvné strany sa dohodli, že pre účely operatívnej komunikácie ohľadom požiadaviek a potrieb zmluvných strán (napríklad dohodnutie termínov stretnutí, operatívne otázky, požiadavky, upresnenia a pod) bude využívaná aj emailová komunikácia. Emailové adresy pre túto komunikáciu sú nasledovné:

* Emailová adresa objednávateľa: [vo@jarovce.sk](mailto:vo@jarovce.sk)
* Emailová adresa zhotoviteľa: **...................................**

**Článok VII.**

**Záverečné ustanovenia**

* 1. Zhotoviteľ je povinný strpieť výkon kontroly/auditu/overovania súvisiaceho s dodaným dielom kedykoľvek počas platnosti a účinnosti Zmluvy o poskytnutí nenávratného finančného príspevku a poskytnúť oprávneným osobám všetku potrebnú súčinnosť.
  2. Objednávateľ je oprávnený od tejto zmluvy písomne odstúpiť bez predchádzajúcej písomnej výzvy zhotoviteľovi:
     + pre prípad omeškania zhotoviteľa s odovzdaním etapy 1, etapy 2, etapy 3 alebo etapy 4 diela viacej ako 14 kalendárnych dní.
     + ak zhotoviteľ stratí odbornú spôsobilosť potrebnú na zhotovenie diela podľa tejto zmluvy.
  3. Ak ktorékoľvek z ustanovení tejto zmluvy bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je nezákonný, neplatný alebo nevykonateľný tvoriť časť tejto Zmluvy, avšak zákonnosť, platnosť a vykonateľnosť zvyšných ustanovení zmluvy zostane nedotknutá.
  4. Zmluvné strany sú oprávnené od tejto zmluvy písomne odstúpiť aj v prípade v zmluve identifikovaných podstatných porušení tejto zmluvy.
  5. Zmluvné strany sú oprávnené obsah tejto zmluvy meniť výlučne len prostredníctvom očíslovaných písomných dodatkov, ktoré budú tvoriť pevnú a neoddeliteľnú súčasť tejto zmluvy.
  6. Práva a povinnosti neupravené touto zmluvou sa riadia príslušnými ustanoveniami Obchodného zákonníka a súvisiacimi predpismi.
  7. Táto zmluva sa vyhotovuje v štyroch rovnopisoch, z ktorých každý predstavuje originál tejto zmluvy. Každá strana dostane dva podpísané rovnopisy.
  8. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa v súlade s podľa § 47a ods. 1 Občianskeho zákonníka.
  9. Zmluvné strany si zmluvu prečítali, jej obsahu porozumeli a prehlasujú, že zmluvu uzavreli slobodne, vážne, zrozumiteľne, čo svojimi podpismi potvrdzujú.

Príloha č. 1: cenová ponuka

V Bratislave, dňa .................. V .................. dňa ..................

Za objednávateľa:

JUDr. Mgr. Jozef Uhler, starosta Za zhotoviteľa: